उन्होंने कहा कि आपके आस पास गंदगी फैली रहती है तो आप ही बीमार होते हैं स्वस्थ्य रहने के लिये साफ सफाई पर ध्यान देना आपसभी नागरिको का कर्तब्य है, स्वच्छता से ही इंसान को शुद्ध वातावरण मिलता है। इसलिए हमसभी को यह संकल्प लेना चाहिये कि हम ना तो गंदगी करेंगे और ना ही दूसरों को गंदगी फैलाने देंगे, तभी स्वच्छ भारत का निर्माण हो पायेगा। वहीं थाना प्रभारी करुणा शंकर दुबे ने स्वच्छता की गतिविधियों को देखते हुए सभी बिशुनपुरा थाना क्षेत्र के लोगो निर्देशित किया कि अगर आप गंदगी फैलाते हैं या सड़क को किसी तहर से अतिक्रमण करते हैं तो आप को दण्डित किया जायेगा साथ ही झाड़ू लगाकर लोगो को स्वच्छता के प्रति प्रेरित करने का कार्य किया। इस दौरान विधायक प्रतिनिधि कृष्णा विश्वकर्मा, सांसद प्रतिनिधि अवधबिहारी गुप्ता, बलराम पासवान, कुंदन चौरसिया, सीआई दिलीप बैठा, पवन कुमार, नवल किशोर गुप्ता, राधेश्याम पांडेय, श्यामसुन्दर चंद्रवंशी, जयराम पांडेय सहित गणमान्य लोग सामिल थे।